CELEX: 62015TA0419
Language: mt
Date: 2017-01-17 00:00:00
Title: Kawża T-419/15: Sentenza tal-Qorti Ġenerali tas-17 ta’ Jannar 2017 – Cofely Solelec et vs Il-Parlament (“Kuntratti pubbliċi għal xogħlijiet — Proċedura ta’ sejħa għal offerti — Estensjoni u mmodernizzar tal-bini Konrad Adenauer fil-Lussemburgu — Annullament tal-proċedura ta’ sejħa għal offerti — Obbligu ta’ motivazzjoni — Valur tas-suq — Żball manifest ta’ evalwazzjoni”)

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/26
            
         Sentenza tal-Qorti Ġenerali tas-17 ta’ Jannar 2017 – Cofely Solelec et vs Il-Parlament
   (Kawża T-419/15) (1)
   
   ((“Kuntratti pubbliċi għal xogħlijiet - Proċedura ta’ sejħa għal offerti - Estensjoni u mmodernizzar tal-bini Konrad Adenauer fil-Lussemburgu - Annullament tal-proċedura ta’ sejħa għal offerti - Obbligu ta’ motivazzjoni - Valur tas-suq - Żball manifest ta’ evalwazzjoni”))
   (2017/C 063/35)
   Lingwa tal-kawża: il-Franċiż
   
      Partijiet
   
   
      Rikorrenti: Cofely Solelec (Esch-sur-Alzette, il-Lussemburgu), Mannelli & Associés SA (Bertrange, il-Lussemburgu), Cofely Fabricom (Brussell, il-Belġju) (rappreżentant: S. Marx, avukat)
   
      Konvenut: Il-Parlament Ewropew (rappreżentanti: L. Chrétien u M. Mraz, aġenti)
   
      Suġġett
   
   Talba bbażata fuq l-Artikolu 263 TFUE u intiża għall-annullament tad-deċiżjonijiet inklużi fl-ittri bir-riferenza D(2015) 24297 u D(2015).28116 tad-Direttorat Ġenerali għall-Infrastruttura u l-Loġistika tal-Parlament Ewropew, tad-29 ta’ Mejju u tal-11 ta’ Ġunju 2015 rispettivament, li nnotifikaw lir-rikorrenti bl-annullament tal-proċedura ta’ sejħa għal offerti INLO-D-UPIL-T-14-A04 għall-attribuzzjoni tal-lott Nru 75, intitolat “elettriku – kurrenti qawwija”, dwar il-proġett ta’ estensjoni u ta’ mmodernizzar tal-bini Konrad Adenauer fil-Lussemburgu (il-Lussemburgu).
   
      Dispożittiv
   
   
               1)
            
            
               Ir-rikors huwa miċħud.
            
         
               2)
            
            
               Cofely Solelec, Mannelli & Associés SA u Cofely Fabricom huma kkundannati għall-ispejjeż.
            
         
      (1)  ĠU C 337, 12.10.2015.